So, uf wunsch vo paarne Lüüt schrib ich do mol en Blog zur Wuche 5 vo minere RS.  Also die Wuche het recht gemütlich gstartet mit bizeli Funktheorie und de normale Usbildig im Auwald zum Thema Stgw 90, Doubletteschiesse, Kurzfeuer, Mehrfachziel und Misserfolgsdrill, das heisst, sehr viel schiesse und wenig Renne  ;) .  Am obe hets denn wie immer PD ge, das heisst Sturmgwehr putze, Korpsmaterial putze, GT und Kampfrucksack und schlussendlich no dSchue, dodezue hets natürlich zwo drei Liege und paar mol Halle F oder MK1 (rundherum seckle) ge.  Am dsischtig ischs denn witer gange widr im Auwald, die letzte hend no HG LN1 und LN2 gha, und widr mehreri KD-Box poste (Schiessusbildig). So gege 7ni simmer denn in LKW verlade worde, Ziel isch irgendwo bi Spiez gsi für Nachtfalter tre. Vo det simmer denn öbbe 5km  gloffe bis an de Platz wo nacher Biwak erstellt worde sind.Nachdem dBiwak erstellt worde sind, hemmer es Grabefüür gmacht und hend dete denn mit de Gamelle Teigware kochet (sie sind ned ganz Al Dente gsi) denn am 10ni hets gheisse schlafen usser für de Rekr. Obrist de het müesse nals Meldeläufer bim KP uf witeri befehl vom Übungsleiter warte. am 11i isch denn de Befehl cho Packig erstelle und in 20minute Marschbereit si. Am 11.20 simmer denn also gstartet und hend eus recht bald schop biz verlaufe, doch mer  hend is denn durch "Spezialweg" grettet. Zwüschedure hets immer widr Verpflegigsständ gha, obwohl mer aber für die wenig zit gha het. nach öbbe 20km simmer denn widr ide Guntelsey gsi woBereitschaftsgrad 2 erstellt worde isch (Schutzanzug plus Überstiefel). Nach 20km marschiere sind die meiste (au ich) natürlich sowiso nur no in Trance gloffe (han ned denktdas me im Laufe cha ipenne, aber es isch möglich!!!). Nach öbbe 3km isch denn Bereitschaftsgrad 4, also C-Vollschutz erstellt worde (Schuma und  Gummihandschuhe). Nach dem mer die letzte 3 kilometer so öbbe am 5i am morge denn au no öberlebt hend simmer widr id Halle F cho (mit Blase und total übermüedet), det isch denn widr alles putzt worde ud am halb 7ni am morge hets zmorge ge. Denn isch widr Av gsi und en ganz normale Übigstag het agange (ohni schlof:S) a dem tag hemmer serst mol dPanzefust kenneglert und biz manipuiert (isch no schwer das teil), leider isch dKonzentration eher schlecht gsi und dSChmerze gross darum isch dLeistig nümm sehr gross gsi. Am  obe hemmer denn s'Emblem fürs Beret becho und sind endlich is Bett. Am donnstig isch widr eher lockr gsi mit Panzerfust usbildig und so, zobe isch denn no Fakusgang gsi, das heisst ich bin eifachines CHinarestaurant und han ine ghaue und bin am halb 10ni is Bett glege und ha wuchetest glert und pennt. Am Fritig isch au locker gsi, biz Waffeplatz-OL, Sturmgwehrtest, und am nomitag Nahkampf und Sport. Zobe denn Wucherückblick und Wuchetest und denn usnahmswis fast kei PD-Figg und mer hend 1.5h für ID gha  (Dusche, etc.) das isch enorm viel!=)  Und jez isch samstig und nachm Comella und em Gipfeli isch Abtrete gsi.  Mol luege was wuche 6 bringt, die wuche schiesse mer Explosiv Übungs HG 85 )= EUHG 85, das wird sicher geil.